- Hindi News
- National
- हार्टिकल्चर में 3 पीजी कोर्स, 18 किमी की सीएम सड़कें, बुनकरों के लिए सुविधा केंद्र
हार्टिकल्चर में 3 पीजी कोर्स, 18 किमी की सीएम सड़कें, बुनकरों के लिए सुविधा केंद्र
छत्तीसगढ़ बजट में जिले को निर्माण, शिक्षा, विकास के क्षेत्रों में कई सौगातें मिली हैं। खासबात जिले में 30 किमी की नई सीएम सड़कें तकरीबन 18 करोड़ की लागत से बनेंगी। इसके अलावा हार्टिकल्चर में पीजी के तीन डिपार्टमेंट खोले जाएंगे। पहले इसकी मांग भी की गई थी। इसके बाद उसे बजट में शामिल किया गया है। वहीं लोक निर्माण विभाग के तहत 45 करोड़ से लगभग 170 किमी सड़कों का नवीनीकरण भी किया जाएगा। इसमें भी करोड़ों रुपए का प्रावधान किया गया है। मतलब बजट के माध्यम से सभी को साधने का प्रयास किया जाएगा।
मिली जानकारी के अनुसार जिन स्कूलों के भवन नहीं है। उस पर फोकस कर भवन निर्माण के लिए बजट प्रावधान किया गया है। मानपुर को सब-डिविजन बनाने की घोषणा की गई है। यानी अब वहां के लोगों को एसडीएम लेवल के काम के लिए मोहला आने की जरूरत नहीं होगी। यह भी वनांचल के ग्रामीणों के लिए राहत की बात है। पहले मानपुर को माेहला से अलग कर ब्लाक बनाने की बात सामने आई थी, लेकिन उससे संबंधित तो कुछ निर्णय नहीं हुआ। लेकिन सब-डिविजन बनने से ग्रामीणों की समस्या दूर हो जाएगी। वहीं विकास कार्यों के लिहाज से भी उसे बेहतर माना जा रहा है।
राजनांदगांव. प्रदेश के बजट में युवाओं के लिए भी बहुत कुछ।
जिले के विभिन्न ब्लॉकों को ये चीजें भी मिलीं
ठेलकाडीह इलाके में सुरक्षा के लिहाज से और ग्रमीणों की मांग को देखते हुए पुलिस थाना खोलने की घोषणा की गई। इसके अलाा इरईकला में नया पशु औषधालय खोला जाएगा। वहीं ग्राम मनगट्टा में प्राथमिक स्वास्थ्य केंद्र और डोंगरगढ़ में सामुदायिक स्वास्थ्य केंद्र भवन के लिए दो करोड़ की सौगात दी गई है। महरूम कला के नए औद्ोगिक क्षेत्र के लिए बजट प्रावधान किया गया है।
इन सड़कों का होगा नवीनीकरण
नांदगांव से मोहला तक 62.40 किमी की सड़क।
मोहला से मानपुर तक बनेगी 26 किमी की सड़क।
राजनांदगांव-कुकमेरा के बीच 35 किमी सड़क का होगा निर्माण।
कुकमेरा से कवर्धा 52.60 कमी की सड़क बनाई जाएगी।
(उक्त सभी सड़कों के लिए इस सत्र में 20-20 लाख रुपए दिए जाएंगे)
निर्माण: नहर और लाइनिंग में करोड़ों खर्च: माेंगरा-खरखरा, घुमरिया नाल, भगवानटोला जलाशय, तेलीटोला जलाशय, औंधी जलाशय, भानपुरी नहर लाइनिंग डायवर्सन, धानममसरा बांध निर्माण के लिए भी भी करोड़ों रुपए दिए गए है। वहीं सभी इस वित्तीय वर्ष में प्रत्येक के लिए 50 लाख से 1 करोड़ रुपए मिलेंगे। लंबे समय ये जलसंसाधन विभाग के कामों में ब्रेक लगा हुआ था। अब बजट में काम मिलने के बाद जिले स्तर पर काम किया जाएगा।
राहत: बाढ़ नियंत्रण के लिए भी फंड: बताया गया कि कन्हारपुरी बाढ़ नियंत्रण योजना के कार्य के लिए 4 करोड़ रुपए का प्रावधान किया गया है। उसके अलावा कलारखरी के 2 करोड़, वहीं इस साल केवल 50 लाख रुपए दिए जाएंगे। मोहारा बाढ़ नियंत्रण के लिए इस साल 50 लाख का प्रावधान है। इसके अलावा बजट में इसके लिए 1200 लाख रुपए तय किया गया है। इन हिस्सों में हर साल मानसून के दिनों में समस्या आती है। इसलिए इसे राहत का पैकेज माना जा रहा है।
विकास: यहां बनेंगी नई सड़कें: ईरईकला, शिकारीटोला, पांगरीखुर्द, आलकन्हार, सलोनी, जंगलेसर, मासूल, मारगांव, एलबी नगर और महाराजपुर में मुख्यमंत्री ग्राम सड़क योजना के तहत 30 किमी की नई सड़क बनाई जाएंगी। इसमें लगभग 18 करोड़ रुपए खर्च किए जाएंगे। बताया गया कि पूर्व में ग्रामीणों ने इसे लेकर मांग की थी। वहां होने वाली समस्याओं को देखते हुए फंड का निर्णय लिया गया है। इस पर जल्द ही काम शुरू होगा।
शिक्षा: स्कूलों को मिले भवन: जिले में हर साल स्कूलों की संख्या बढ़ रही है, लेकिन कई स्कूलों के पास अब भी भवन नहीं थे। इसलिए उन्हें मिडिल और प्राइमरी के भवनों में लगाया जा रहा था। उसे देखते हुए बजट में भवन विहीन स्कूलों को भी बिल्डिंग के लिए फंड मिला है। इसमें हाई स्कूल के लिए 73-73 लाख रुपए और हायर सेकेंडरी के हरेक भवन के लिए 95 लाख मिलेंगे। उसमें हाई स्कूल सुरगी, बोरी, रानीतराई, कोहका, धौराभांठा, करमतरा, चारभांठा, घिरघोली और रामतराई शामिल है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva